1990R1360 — SK — 01.10.2003 — 004.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:









▼B

NARIADENIE RADY (EHS) č. 1360/90

zo 7. mája 1990

o zriadení Európskej nadácie pre odborné vzdelávanie







RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 235, so zreteľom na návrh Komisie ( 1 ), so zreteľom na stanovisko Európskeho parlamentu ( 2 ), so zreteľom na stanovisko Hospodárskeho a sociálneho výboru ( 3 ), keďže zasadnutie Európskej rady v Štrasburgu 8. a 9. decembra 1989 vyzvalo Radu, aby začiatkom roku 1990 prijala potrebné rozhodnutia o zriadení Európskej nadácie pre odborné vzdelávanie pre strednú a východnú Európu, konajúc na návrh Komisie; keďže 18. decembra 1989 Rada schválila nariadenie (EHS) č. 3906/89 ( 4 ) o hospodárskej pomoci Maďarskej republike a Poľskej ľudovej republike, ktorou sa poskytne pomoc v oblastiach zahŕňajúcich odbornú prípravu na podporu procesu hospodárskych a sociálnych reforiem v Maďarsku a Poľsku; keďže Rada môže následne rozšíriť takú pomoc na iné krajiny strednej a východnej Európy podľa príslušného právneho aktu; keďže proces hospodárskych a sociálnych reforiem prispeje k rozvoju vzájomne prospešných hospodárskych a obchodných vzťahov medzi krajinami strednej a východnej Európy a spoločenstvom; keďže tieto zosilnené vzťahy tiež prispejú k harmonickému rozvoju hospodárskychaktivít v rámci spoločenstva; keďže Európska nadácia pre odborné vzdelávanie môže významne prispieť k efektívnemu poskytovaniu pomoci v odbornom vzdelávaní krajín strednej a východnej Európy, vhodným na hospodársku pomoc podporu procesu reforiem; keďže Európska nadácia pre odborné vzdelávanie potrebuje pre svoje využitie požiadať o skúsenosti získané v spoločenstve v oblasti odborného vzdelávania pri realizácii spoločnej politiky odborného vzdelávania a požiadať jeho inštitúcie zaoberajúce sa odborným vzdelávaním; keďže v spoločenstve a v tretích krajinách vrátane krajín strednej a východnej Európy existujú regionálne a/alebo celoštátne, verejné a/alebo súkromné zariadenia, ktoré je možné požiadať o spoluprácu pri efektívnom poskytovaní pomoci v oblasti odborného vzdelávania; keďže postavenie a štruktúra Európskej nadácie pre odborné vzdelávanie majú uľahčiť pružnú reakciu na špecifické a odlišné požiadavky jednotlivých krajín, ktorým sa bude pomáhať, a umožnia jej vykonávať svoje funkcie v úzkej spolupráci s existujúcimi celoštátnymi a medzinárodnými zariadeniami; keďže Európska nadácia pre odborné vzdelávanie bude vybavená právnou subjektivitou, udržiavajúc úzky vzťah s Komisiou a uznávajúc celkovú politickú zodpovednosť spoločenstva a jeho orgánov; keďže Európska nadácia pre odborné vzdelávanie bude mať tesné väzby na Európske stredisko pre rozvoj odborného vzdelávania, na transeurópsky program mobility v oblasti vysokoškolského štúdia (Tempus) a akékoľvek iné programy založené Radou na poskytovanie pomoci v oblasti odborného vzdelávania krajín strednej a východnej Európy; keďže Európska nadácia pre odborné vzdelávanie má byť otvorená účasti krajín, ktoré nie sú členmi spoločenstva a ktoré zdieľajú záväzok spoločenstva a členských štátov poskytnúť pomoc strednej a východnej Európe v oblasti prípravy s programom, ktorý bude stanovený v dohodách uzatvorených medzi spoločenstvom a nimi; keďže zmluva neposkytuje na príslušnú činnosť iné právomoci, než sú uvedené v článku 235, PRIJALA TOTO NARIADENIE:







Článok 1

Ciele

▼M3

Toto nariadenie týmto zriaďuje Európsku školiacu nadáciu (ďalej len „nadácia“), ktorej cieľom je prispieť k rozvoju dobrovoľných školiacich systémov v:

— krajinách strednej a východnej Európy navrhnutých ako vhodných pre ekonomickú pomoc Radou v nariadení (EHS) č. 3906/89 alebo každom následnom súvisiacom právnom úkone,

— nových nezávislých štátoch bývalého Sovietskeho zväzu a Mongolska, ktoré sú oprávnené užívať program, ktorý napomáha hospodárskej reforme a obnove na základe nariadenia (Euratom, ES) č. 1279/96 alebo každého následného súvisiaceho právneho úkonu,

— stredozemných nečlenských krajinách a oblastiach, ktoré sú oprávnené užívať finančné a technické opatrenia na podporu reformy ich hospodárskych a ekonomických štruktúr na základe nariadenia (ES) č. 1488/96 alebo každého následného súvisiaceho právneho aktu a

— krajinách, ktoré sú oprávnené podľa nariadenia (ES) č. 2666/2000 ( 5 ) alebo každého následného súvisiaceho právneho úkonu.

Tieto krajiny sa ďalej uvádzajú ako „vhodné krajiny“.

▼B

Nadácia bude najmä:

— vyhľadávať podporu efektívnej spolupráce medzi spoločenstvom a oprávnenými krajinami v oblasti odborného vzdelávania,

— prispievať ku koordinácii pomoci poskytovanej spoločenstvom, jeho členskými štátmi a tretími krajinami uvedenými v článku 16.

▼M2

Článok 2

Rozsah pôsobnosti

V súlade so všeobecnými usmerneniami stanovenými na úrovni spoločenstva nadácia pôsobí v oblasti odborného vzdelávania, čo zahŕňa základné a pokračujúce odborné vzdelávanie a taktiež rekvalifikáciu mládeže a dospelých, najmä odborného vzdelávania v oblasti riadenia.

▼B

Článok 3

Funkcie

▼M2

Na účel dosiahnutia cieľov stanovených v článku 1 nadácia v rámci právomocí zverených správnej rade a na základe všeobecných usmernení stanovených na úrovni spoločenstva:

▼B

a) poskytne pomoc pri definovaní potrieb a priorít odborného vzdelávania prostredníctvom zavádzania opatrení technickej pomoci v oblasti prípravy a prostredníctvom spolupráce s príslušnými určenými orgánmi vo vhodných krajinách;

b) bude pôsobiť ako stredisko pre poskytovanie informácií spoločenstvu, jeho členským štátom a tretím krajinám uvedeným v článku 16, spolu s vhodnými krajinami a všetkými ďalšími zainteresovanými stranami, o súčasných iniciatívach a budúcich potrebách v oblasti prípravy, a poskytne rámec, prostredníctvom ktorého bude možné usmerňovať ponuky spolupráce;

▼M1

c) na základe a) a b): — preveriť priestor pre podniky so spoločnou majetkovou účasťou na pomoc pri príprave vrátane pilotných projektov, na zostavenie špecializovaných medzinárodných skupín na špecifické projekty a na identifikovanie operácií, ktoré môžu byť spolufinancované, — financovať návrh a prípravu takýchto projektov, realizácia ktorých sa dá financovať z príspevkov z jednej alebo viacerých krajín spolu s nadáciou alebo vo výnimočných prípadoch nadáciou samotnou, ▼M2 — uskutočňuje na žiadosť Komisie alebo oprávnenej krajiny v spolupráci so správnou radou programy vyššieho vzdelávania, na ktorých sa dohodli Komisia a jedna alebo viaceré oprávnené krajiny, keďže takéto programy sú súčasťou politiky pomoci spoločenstva týmto krajinám, s využitím multidisciplinárnych skupín špecialistov v úzkej spolupráci s príslušnými orgánmi v dotknutých krajinách a aktívne vychádzajúc zo skúseností programov odborného vzdelávania spoločenstva; vo výbere projektov, ktoré budú riadené nadáciou, bude priorita kladená na projekty významné z hľadiska inovácie a – pre kandidátske krajiny – na projekty s priamym vzťahom k programom spoločenstva v oblasti odborného vzdelávania;

▼B

d) pre činnosti a projekty financované nadáciou: zabezpečí, aby príslušné štátne a/alebo súkromné orgány s osvedčeným výkazom o príprave a potrebnou kvalifikáciou navrhli, pripravili, zaviedli a/alebo riadili projekty na pružnom, decentralizovanom základe;

▼M2

e) zverí správnej rade právomoc stanoviť postupy výberového konania na projekty dotované alebo spolufinancované nadáciou, berúc pri tom do úvahy postupy stanovené v nariadení (EHS) č. 3906/89, najmä v jeho článku 7, v nariadení (Euratom, ES) č. 1279/96, najmä v jeho článkoch 6 a 7, v nariadení (ES) č. 1488/96, najmä v jeho článku 8, alebo v inom relevantnom právnom akte;

▼B

f) pomôže v spolupráci s Komisiou pri monitorovaní a hodnotení celkovej efektívnosti pomoci vhodným krajinám pri odbornom vzdelávaní;

g) bude šíriť informácie a podporí výmenu skúseností prostredníctvom publikácií, porád a ďalších vhodných prostriedkov;

h) vo všeobecnom rámci tohto nariadenia prevezme ďalšie úlohy, ktoré sa môžu dohodnúť medzi správnou radou a Komisiou.

Článok 4

Všeobecné ustanovenia

1. Nadácia má právnu subjektivitu. Požíva vo všetkých členských štátoch najrozsiahlejšiu právnu spôsobilosť a spôsobilosť na právne úkony priznávanú právnickým osobám podľa ich práva; môže najmä nadobúdať alebo nakladať s hnuteľným a nehnuteľným majetkom a môže byť účastníkom v súdnom konaní. Je neziskovou organizáciou.

▼M2

Nadácia, podporovaná Komisiou, spolupracuje s ďalšími relevantnými inštitúciami spoločenstva, predovšetkým s Európskym strediskom pre rozvoj odborného vzdelávania (Cedefop).

▼B

2. Zástupcovia sociálnych partnerov na európskej úrovni, ktorí už sú aktívni v práci orgánov spoločenstva, a medzinárodné organizácie aktívne v oblasti odborného vzdelávania, sa môžu pripojiť k práci nadácie, najmä ako je ustanovené v článkoch 5 ods. 8 a 6 ods. 1 a 2.

▼M4

Článok 4a

Prístup k dokumentom

1. Nariadenie (ES) č. 1049/2001 Európskeho parlamentu a Rady z 30. mája 2001 týkajúce sa prístupu verejnosti k dokumentom Európskeho parlamentu, Rady a Komisie ( 6 ) sa uplatňuje na dokumenty uchovávané nadáciou.

2. Riadiaci výbor prijme praktické úpravy na vykonávanie nariadenia (ES) č. 1049/2001 v priebehu šiestich mesiacov od nadobudnutia účinnosti nariadenia Rady (ES) č. 1648/2003, ktorým sa mení a dopĺňa nariadenie (EHS) 1360/90 z 18. júna 2003 o zriadení Európskej nadácie pre odborné vzdelávanie ( 7 ).

3. Rozhodnutia prijaté nadáciou na základe článku 8 nariadenia (ES) č. 1049/2001 môžu predstavovať predmet sťažnosti ombudsmanovi alebo predmet žaloby pred Súdnym dvorom na základe podmienok ustanovených v článkoch 195 a 230 zmluvy.

▼B

Článok 5

Správna Rada

▼M2

1. Nadácia má správnu radu zloženú z jedného zástupcu z každého členského štátu a z troch zástupcov Komisie.

▼B

Náhradník môže zastupovať alebo sprevádzať každého člena správnej rady; pri sprevádzaní člena sa náhradník zúčastní bez práva hlasovať.

2. Zástupcovia členských štátov sú vymenovaní príslušnými členskými štátmi.

Komisia vymenuje členov, ktorí ju budú zastupovať.

3. Funkčné obdobie zástupcov je tri roky a je obnoviteľné.

4. Správnej rade predsedá jeden zo zástupcov Komisie. Predseda nehlasuje.

Správna Rada prijme svoj rokovací poriadok.

▼M2

Zástupcovia členských štátov vo výkonnom výbore majú po jednom hlase. Zástupcovia Komisie majú spolu jeden hlas.

▼B

Rozhodnutia správnej rady vyžadujú dvojtretinovú väčšinu členov správnej rady s výnimkou prípadu uvedeného v odseku 5.

5. Správna Rada určí jednomyseľným rozhodnutím svojich členov pravidlá upravujúce jazyky nadácie, berúc do úvahy potrebu zabezpečiť prístup a účasť v činnosti nadácie všetkým zainteresovaným stranám.

6. Predseda zvoláva správnu radu najmenej dvakrát za rok a na požiadanie aspoň jednoduchej väčšiny členov výboru.

Predseda je zodpovedný za informovanie výboru o ďalších činnostiach spoločenstva súvisiacich s ich prácou a o očakávaniach od nadácie v nastávajúcom roku.

▼M2

7. Na základe návrhu predloženého riaditeľom nadácie správna Rada po porade s Komisiou najneskôr do 30. novembra preskúma predbežný návrh na ročný plán činnosti na nasledujúci rok. Konečné prijatie plánu činnosti sa uskutoční na začiatku každého roku v rámci trojročného priebežného výhľadu. Ak je to nevyhnutné na zabezpečenie väčšej efektivity politiky spoločenstva, plán môže byť v priebehu roka rovnakým postupom upravený.

Projekty a aktivity v ročnom pláne práce budú doplnené odhadom nevyhnutných výdavkov a rozpisom personálnych a rozpočtových zdrojov.

▼B

8. Správna Rada schváli, pokiaľ je to nevyhnutné a prípad od prípadu, zriadenie sektorových pracovných skupín zahŕňajúcich všetky krajiny alebo organizácie prispievajúce na financovanie rôznych projektov, ako aj ďalšie zainteresované strany, prípadne vrátane zástupcov sociálnych partnerov.

▼M4

9. Riadiaci výbor prijme výročnú správu nadácie a doručí ju Európskemu parlamentu, Rade, Komisii, Európskemu hospodárskemu a sociálnemu výboru a Dvoru audítorov najneskôr do 15. júna. Správa bude doručená aj členským štátom a vhodným štátom pre informáciu.

10. Nadácia doručí každý rok rozpočtovému orgánu všetky informácie potrebné pre výsledok hodnotiacich postupov.

▼B

Článok 6

Poradné fórum

1. Nadácia má poradné fórum vymenované správnou radou.

▼M2

Členovia fóra sú vyberaní spomedzi odborníkov z oblasti vzdelávania a iných okruhov súvisiacich s prácou nadácie, pričom sa berie do úvahy potreba zabezpečiť prítomnosť zástupcov sociálnych partnerov, Komisie, medzinárodných organizácií pôsobiacich pri poskytovaní pomoci v oblasti odborného vzdelávania a oprávnených krajín a území.

▼B

Vymenujú sa dvaja experti z každého členského štátu, z každej vhodnej krajiny a zo sociálnych partnerov na európskej úrovni.

▼M2

2. Správna Rada hľadá kandidátov na vymenovanie z:

— každého členského štátu,

— každej oprávnenej krajiny,

— Komisie,

— okruhu sociálnych partnerov na európskej úrovni, ktorí sa už zúčastňujú na práci inštitúcií spoločenstva, a

— relevantných medzinárodných organizácií.

▼B

3. Funkčné obdobie členov poradného fóra je spravidla tri roky a podlieha pravidelnému preskúmaniu zo strany správnej rady.

4. Úlohou poradného fóra je dodať stanoviská správnej rade buď na požiadanie správnej rady alebo z vlastného podnetu, týkajúce sa ročného pracovného programu nadácie uvedeného v článku 5 ods. 7.

Všetky stanoviská sa oznámia správnej rade.

5. Riaditeľ nadácie je predsedom poradného fóra.

Poradné fórum vypracuje svoj rokovací poriadok podliehajúci schváleniu správnou radou.

6. Predseda zvolá poradné fórum jedenkrát za rok.

Článok 7

Riaditeľ

▼M2

1. Riaditeľ nadácie je na návrh zo strany Komisie vymenovaný správnou radou na obdobie piatich rokov. Toto funkčné obdobie môže byť predĺžené o obdobie, ktoré nesmie presiahnuť dĺžku piatich rokov.

Riaditeľ je zodpovedný za:

— prípravu a organizáciu práce správnej rady, všetkých ad hoc pracovných skupín zvolaných správnou radou, a predovšetkým za prípravu návrhu ročného plánu práce pre nadáciu, pričom berie do úvahy všeobecné usmernenia ustanovené na úrovni spoločenstva,

— bežnú administratívnu činnosť nadácie,

▼M4

— za prípravu návrhu odhadu príjmov a výdavkov nadácie a plnenie jej rozpočtu,

▼M2

— prípravu a uverejnenie správ uvedených v tomto nariadení,

— všetky personálne otázky,

— plnenie úloh, ktorými je poverený na základe článku 3, a tých, ktoré vyplývajú z ročného plánu práce uvedeného v článku 5 ods. 7,

— výkon rozhodnutí správnej rady a usmernení ustanovených pre činnosti nadácie.

▼B

2. Riaditeľ je zodpovedný správnej rade za svoju činnosť a zúčastní sa na jej zasadaniach.

3. Riaditeľ je právny zástupca nadácie.

▼M2

Článok 8

Prepojenie s inými aktivitami spoločenstva

Ak je to vhodné, Komisia v spolupráci so správnou radou v súlade s postupmi ustanovenými v článku 9 nariadenia (EHS) č. 3906/89, článku 8 nariadenia (Euratom, ES) č. 1279/96 a článku 11 nariadenia (ES) č. 1488/96 a v iných následných relevantných právnych aktoch zabezpečí vzájomný súlad a, ak to je potrebné, komplementaritu medzi prácou nadácie a inými činnosťami na úrovni spoločenstva zameranými do vnútra spoločenstva, ako aj na pomoc oprávneným krajinám, s osobitným zreteľom na činnosti spadajúce pod program Tempus a na iné vzdelávacie programy a činnosti, ktoré sú uskutočňované na úrovni spoločenstva, vrátane programu Med-Campus.

▼B

Článok 9

Obsah rozpočtu

1. Za každý finančný rok sa pripravia odhady všetkých príjmov a výdavkov nadácie a uvedú sa v rozpočte nadácie, ktorý obsahuje plán pracovných miest, a každý finančný rok zodpovedá kalendárnemu roku.

2. Príjmy a výdavky uvedené v rozpočte nadácie sú v rovnováhe.

3. Príjmy nadácie zahŕňajú bez toho, aby boli dotknuté iné druhy príjmov, dotáciu z celkového rozpočtu Európskych spoločenstiev, platby vykonané ako odmena za vykonané služby, ako aj finančné prostriedky z ďalších zdrojov.

4. Rozpočet tiež obsahuje podrobnosti o akýchkoľvek fondoch sprístupnených samotnými oprávnenými krajinami na projekty, ktoré majú prospech z finančnej pomoci zo strany nadácie.

▼M4

Článok 10

Postup zostavovania rozpočtu

1. Riadiaci výbor na základe návrhu vypracovaného riaditeľom zostaví každý rok odhad príjmov a výdavkov nadácie na nasledujúci finančný rok. Riadiaci výbor doručí tento odhad, ktorý zahŕňa návrh vykonávacieho plánu, Komisii najneskôr 31. marca.

2. Komisia doručí odhad Európskemu parlamentu a Rade (ďalej len „rozpočtový orgán“) spoločne s predbežným návrhom celkového rozpočtu Európskej únie.

3. Komisia preskúma odhad so zreteľom na priority odbornej prípravy vo vhodných krajinách a na celkové finančné smery hospodárskej pomoci týmto krajinám. Na základe odhadu Komisia začlení do predbežného návrhu celkového rozpočtu Európskej únie odhady, ktoré považuje za potrebné pre vykonávací plán, a výšku dotácie, ktorou bude zaťažený celkový rozpočet, ktorý predloží rozpočtovému orgánu v súlade s článkom 272 zmluvy.

Komisia stanoví na tomto základe a v rámci navrhovaných limitov celkovej sumy, ktorá bude k dispozícii pre hospodársku pomoc vhodným krajinám, ročný príspevok na rozpočet nadácie, ktorý bude začlenený do predbežného návrhu celkového rozpočtu Európskej únie.

4. Rozpočtový orgán schváli prídely na dotácie pre nadáciu.

Rozpočtový orgán prijme vykonávací plán pre nadáciu.

5. Rozpočet nadácie prijíma Riadiaci výbor. Rozpočet sa stáva konečným po konečnom prijatí celkového rozpočtu Európskej únie. Ak je to vhodné, rozpočet sa podľa toho upraví.

6. Riadiaci výbor čo najskôr oznámi rozpočtovému orgánu svoj zámer realizovať akýkoľvek projekt, ktorý môže mať významné finančné dôsledky pre financovanie jeho rozpočtu, najmä akékoľvek projekty vzťahujúce sa na majetok, ako je prenájom alebo kúpa budov. Informuje o tom Komisiu.

Ak oddelenie rozpočtového orgánu oznámi svoj zámer poskytnúť stanovisko, poskytne svoje stanovisko Riadiacemu výboru v priebehu šiestich mesiacov od dátumu oznámenia projektu.

▼B

Článok 11

Vykonávanie a kontrola rozpočtu

1. Riaditeľ vykonáva rozpočet nadácie.

▼M4

2. Najneskôr 1. marca po každom finančnom roku účtovník nadácie oznámi predbežné účty účtovníkovi Komisie spoločne so správou o rozpočtovom a finančnom riadení za tento finančný rok. Účtovník Komisie skonsoliduje predbežné účty inštitúcií a decentralizovaných orgánov v súlade s článkom 128 všeobecného finančného nariadenia.

3. Najneskôr 31. marca po každom finančnom roku účtovník Komisie doručí predbežné účty nadácie Dvoru audítorov spoločne so správou a rozpočtovom a finančnom riadení za tento finančný rok. Správa o rozpočtovom a finančnom riadení za tento finančný rok bude doručená aj Európskemu parlamentu a Rade.

4. Po prijatí pripomienok Dvora audítorov k predbežným účtom nadácie na základe článku 129 všeobecného finančného nariadenia riaditeľ zostaví konečné účty nadácie na základe svojej zodpovednosti a doručí ich Riadiacemu výboru na poskytnutie stanoviska.

5. Riadiaci výbor poskytne stanovisko o konečných účtoch nadácie.

6. Riaditeľ predloží tieto konečné účty Európskemu parlamentu, Rade, Komisii a Dvoru audítorov spoločne so stanoviskom Riadiaceho výboru najneskôr 1. júla po každom finančnom roku.

7. Konečné účty budú uverejnené.

8. Riaditeľ nadácie doručí Dvoru audítorov odpoveď na jeho pripomienky najneskôr 30. septembra. Doručí svoju odpoveď aj Riadiacemu výboru.

9. Riaditeľ predloží Európskemu parlamentu na jeho žiadosť všetky informácie potrebné na plynulé uplatňovanie postupu vyrovnania za príslušný finančný rok, ako ustanovuje článok 146 ods. 3 všeobecného finančného nariadenia.

10. Európsky parlament na odporúčanie Rady konajúcej na základe kvalifikovanej väčšiny pred 30. aprílom roka N + 2 schváli riaditeľovi vyrovnanie pokiaľ ide o vykonávanie rozpočtu za rok N.

Článok 12

Finančné pravidlá

Finančné pravidlá uplatniteľné na nadáciu prijíma Riadiaci výbor po konzultácii s Komisiou. Tieto pravidlá sa nesmú odchyľovať od nariadenia Komisie (ES, Euratom) č. 2343/2002 z 19. novembra 2002 o rámcovom finančnom nariadení pre orgány uvedené v článku 185 nariadenia Rady (ES, Euratom) č. 1605/2002 o finančnom nariadení vzťahujúcom sa na súhrnný rozpočet Európskych spoločenstiev ( 8 ), pokiaľ si takúto odchýlku špecificky nevyžaduje činnosť nadácie a Komisia k nej nedala svoj predchádzajúci súhlas.

▼B

Článok 13

Výsady a imunity

Na nadáciu sa uplatňuje Protokol o výsadách a imunitách Európskych spoločenstiev.

▼M1

Článok 14

Personálne predpisy

Personál nadácie sa bude riadiť predpismi a nariadeniami uplatniteľnými pre úradníkov a ostatných zamestnancov Európskych spoločenstiev.

Nadácia použije pre svoj personál právomoci určené pre menovací orgán.

Riadiaci výbor po dohode s Komisiou prijme primerané vykonávacie predpisy.

▼B

Článok 15

Právna zodpovednosť

1. Zmluvná zodpovednosť nadácie sa spravuje právom, ktoré sa uplatňuje na príslušnú zmluvu.

2. V prípade nezmluvnej zodpovednosti nadácia v súlade so všeobecnými zásadami, ktoré sú spoločné pre právne poriadky členských štátov, napraví akúkoľvek škodu spôsobenú nadáciou alebo jej zamestnancami pri výkone ich povinností. Súdny dvor má právomoc v sporoch vzťahujúcich sa na náhradu akejkoľvek takej škody.

3. Osobná zodpovednosť zamestnancov voči nadácii sa riadi príslušnými predpismi platnými pre zamestnancov nadácie.

Článok 16

Účasť tretích krajín

▼M2

1. Nadácia je otvorená účasti krajín, ktoré nie sú členmi Európskeho spoločenstva a ktoré sa podieľajú na záväzku spoločenstva a členských krajín poskytovať pomoc v oblasti odborného vzdelávania oprávneným krajinám, tak ako sú definované v článku 1, na základe dojednaní ustanovených v dohodách medzi spoločenstvom a týmito krajinami a v súlade s postupmi ustanovenými v článku 228 zmluvy.

▼B

V dohodách sa okrem iného vyšpecifikuje povaha a rozsah a podrobné pravidlá účasti týchto krajín na práci nadácie vrátane ustanovení o finančných príspevkoch a personáli.

2. O účasti týchto krajín v pracovných skupinách ustanovených ad hoc v článku 5 ods. 8 môže rozhodnúť, pokiaľ to bude nevyhnutné, správna Rada bez toho, aby bolo potrebné uzavrieť dohodu.

▼M2

Článok 17

Proces monitorovania a vyhodnocovania

Komisia po porade so správnou radou stanoví postup použiteľný pri monitorovaní a vyhodnocovaní skúseností získaných pri práci nadácie. Tento proces bude realizovaný za pomoci externých znalcov. Komisia predloží prvé výsledky tohto procesu v správe zasielanej Európskemu parlamentu, Rade a Hospodárskemu a sociálnemu výboru do 31. decembra 2000 a potom každé tri roky.

▼B

Článok 18

Preskúmanie

Rada preskúma toto nariadenie na návrh Komisie do piatich rokov od nadobudnutia účinnosti.

Článok 19

Toto nariadenie nadobúda účinnosť deň nasledujúci po dni, v ktorom príslušné orgány rozhodnú o sídle nadácie ( 9 ).

Toto nariadenie je záväzné vo svojej celistvosti a priamo uplatniteľné vo všetkých členských štátoch.